**Vyhodnotenie súťaže amatérskej fotografickej tvorby H/AMFO Roberta Spielmanna 2019**

**Fotografie zaujali námetom i umeleckým spracovaním**

Do 28. februára 2019 bola vo výstavných priestoroch Vihorlatského múzea v Humennom sprístupnená výstava ocenených diel účastníkov regionálneho kola súťaže H/AMFO Roberta Spielmanna 2019 v rámci 47. ročníka celoslovenskej postupovej súťaže amatérskej fotografickej tvorby AMFO 2019. Do aktuálneho ročníka sa zapojilo 19 autorov so zastúpením vo všetkých vekových kategóriách

Dňa 23. 1. 2019 zasadla odborná porota v zložení:Ing. Igor Šimko – predseda poroty,Mgr. Tomáš Telepák, PhD.,Mgr., Bc. Miroslav Černý, ktorá vyhodnotila súťažnú kolekciu v celkovom počte 87 fotografií od 19 autorov, so zvýšeným počtom oproti minulému ročníku súťaže (67 fotografií od 12 autorov).

V predloženej kolekcii fotografií bola zjavná systematická práca v tematických cykloch predovšetkým v skupine mladých autorov. Aktuálny ročník potvrdil pretrvávajúci ústup čierno-bielej fotografie. Už tradične absentovali diela z kategórie multimediálna prezentácia.

V kategórii I. – autori do 16 rokov sa najvýraznejšie prejavilo cieľavedomé spracovávanie konkrétnej témy. Autori sa sústredili hlavne na vyzdvihnutie detailu v podobnom farebnom prevedení. Kategória II. – autori do 21 rokov, predstavila zvýšený počet nových autorov. Kategória III. – autori nad 21 rokov, bola zastúpená najpočetnejšie, a to tak skúsenejšími, ako i začínajúcimi fotografmi s rôznou kvalitou záberov. Porota odporúčala autorom pri umeleckej fotografii sústrediť sa na jej myšlienku, odkaz pre diváka, z technického hľadiska kontrolovať hĺbku ostrosti (nezaostrovať automaticky), pracovať vo väčšej miere s kompozíciou (opodstatnenosť orezania) a svetlom. Porota tiež upozornila na dôslednejšie premyslenie postupnosti jednotlivých fotografií pri kategórii Cykly a seriály a odporúča zábery v primeranej miere spracovať v grafických programoch.

Porota do výstavnej kolekcie regionálnej súťaže odporičala **43 fotografií od 19 autorov**. Ceny a čestné uznania boli udeľované rovnocenne, nezávisle na poradí:

**I. veková skupina – farebná fotografia**

1. miesto Zoja Ivanová: Mliečny relax, 2018

**II. veková skupina - farebná fotografia**

1. miesto Bianka Vasiľová: Život v pretvárke, 2018

**III. veková skupina – čiernobiela fotografia**

1. miesto Štefan Antoňak: Životný štýl, 2017

Priatelia, 2017

1. čestné uznanie František Feigl: Geometria, 2017

Dlho ešte?, 2018

**III. veková skupina – farebná fotografia**

1. miesto Ján Belohorský: Vlčie maky, 2018

U zbrojnošov, 2018

2. miesto Ľudmila Hanáková: Impresie II., 2018

3. miesto Peter Salašovič: Tri zuby/Taliansko, Dolomity, 2016

Ranný beh/Jasenov, 2015

Hrebeňom Polonín/Poľsko, Halič, 2016

Osmena/Taliansko, 2016

1. čestné uznanie Lenka Cholpová: Rozodnenie, 2017

2. čestné uznanie František Feigl: Po hostine, 2017

Divácka mizéria, 2018

Nuda vo vlaku, 2017

3. čestné uznanie Štefan Antoňak: Slnko na západe, 2017

Samota v dave, 2017

**Žánrová kategória – cykly a seriály**

1. miesto Laura Dudová: Na bielom koni v modrom snehu 2 – 4, 2018

2. miesto Simona Tomášová: Z odvrátenej strany 1 – 3, 2018

**VYSTAVUJÚCI AUTORI V ROKU 2019**

**Autori do 16 rokov:**

Simona Bujačková

Laura Dudová

Zoja Ivanová

Sebastian Minich

Simona Tomášová

**Autori do 21 rokov:**

Lenka Glogovská

Patrik Macejka

Veronika Piňková

Bianka Vasiľová

**Autori nad 21 rokov:**

Štefan Antoňak

Ján Belohorský

Alexander Daňo

František Feigl

Ľudmila Hanáková

Katarína Holomeková

Lenka Cholpová

Jozef Novak

Jana Otriová

Peter Salašovič

**Mgr. Dana Kataniková**

**Vihorlatské múzeum v Humennom**

**Galerijné oddelenie**